Den Vest-Sjællandske Avis, 1837-05-05
Udenlandske Efterretninger. Meuniers Dødsdom er, i Kraft af Kongens Ret til at benaade, bleven forandret. Deportation træder istedet for Dødsstraf, og Meunier er formodentligen endnu den 28de bleven bortført fra Paris til Mont St. Michel, indtil maaskee Projectet angaaende Jndretningen af et Deportations-Fængsel paa Øen Bourbon kan blive antaget og bragt til Udførelse J det Foredrag, som General-Procuratoren holdt for Pairs=Kammeret i dette Øiemed, anførtes iblandt Andet: "Den kongelige Pardon har ikke afventet den Fordømtes Ansøgning om Naade. Gid Meunier, maa leve som et Minde om Partiernes Raserie og Kongens Mildhed, der er saa gjerne beredt til at tilgive de Ulykkelige, hvem Partiernes Forlokkelser, have henrevet. Gid at denne Naade maatte sætte en heldbredende og uoverstigelig Dæmning for Jndflydelsen af de fordærvelige Lidenskaber, som ikke endnu ere uddøde." Meunier skal have modtaget Benaadelsen, der først blev meddeelt ham paa Kongens Befaling af Hr. Pasqvin, med Taknemmeligheds-Følelser og Anger. Menniers Moder havde just Audience hos Dronningen, for at bede om dennes Forbøn, da Kongen traadte ind og tilkjendegav hende, at Benaadelsen allerede var besluttet og tilkjendegivet hendes Søn. – Man haaber af denne første Udøvelse af den kongelige Benaadelsesret at turde slutte til en større Anvendelse af samme i Anledning af Kongens nærforestaaende Fødselsdag. Dette er i det Ringeste en Fordeel, troer man, som er opstaaet af Guizots Bortfjernelse af Cabinettet. Han vilde neppe have billiget den Forholdsregel, som man herved har fulgt Men imedens Meunier er bleven benaadet, synes det siger man i Paris som om Lavaur og Lacaze, blive indirecte antagne som hans Medskyldige. Thi General-Procuratoren kunde kun sigte til dem, da han i Pairs=Kammeret sagde: "Meunier har gjort sig fortjent til Benaadelse ved sin Anger og ved den Afskye, som han har lagt for Dagen for den afskyelige Jndflydelse, ved hvilken han er bleven forledet til denne Forbrydelse." Jmidlertid søger Publicum, ved dens Deeltagelse at erstatte begge for denne Mistanke, Lavaur's Huus bliver aldrig tomt for Besøgende, hvilke rigtignok noteres af udstillede Politie Agenter. Hallernes Damer (Udsælgerinderne der) have foræret Madame Lavaux Blomsterbouqvetter, saaledes som det er brugeligt til en Rygift. – Den første Fordeel, som Regjeringen har havt af denne Benaadelse, troer man at være Antagelsen af den belgiske Medgift. Med 240 Stemmer imod 139 er Forslaget om en Million i Medgift til Dronningen af Belgien bleven antaget i de Deputeredes Kammer, endskjøndt ikke uden mange Debatter. Montalivet vilde bevise, at hverken Kronens Jndtægter eller Kongens Jndkomster af hans private Formue, endskjøndt disse skulle beløbe sig til 2 1/2 Mill. om Aaret, vare tilstrækkelige til selv at bestride Medgiftens Udbetaling. Men Cormenin beviste, at den kongelige private Formue i det Ringeste beløb sig til 74 Mill., foruden adskillige Domainer og Skove, og han vilde derfor spørge Kammeret paa Samvittighed, om man kunde sige, at en Familiefader, der besidder en saadan Formue, ikke var istand til selv at bestride sin Datters Udstyr, (Man loe paa venstre Side, men tang i Centrum.) Montalivet søgte at modbevise Cormens Angivelser, og at den kongelige private Formue ikke afgav mere end 1,365,000 Fr. i en reen aarlig Rente; men denne Rentes Hovedstoel synes dog at være saa betydelig, at en Millions Afgang deri ikke kan betragtes som noget synderligt Tab. – Frankerige skal for Fremtiden have 12 Marschaller, 120 Generallieutenanter og 240 Mareschaux de Camp.